યુનિક આઇડેન્ટિફિકેશન ઓથોરિટી ઑફ ઇન્ડિયા (યુઆઇડીએઆઇ)એ કહ્યું કે આધારકાર્ડ ન હોય તો સ્કૂલો બાળકોને એડમિશન આપવાનો ઇનકાર ન કરી શકે. ઓથોરિટીએ સ્પષ્ટ કર્યું છે કે આ કારણથી એડમિશનની ના પાડવી એ ગેરકાયદે છે. આ સંબંધે યુઆઇડીએઆઇ તરફથી રાજ્યના સચિવોને સર્ક્યુલર ઇસ્યુ કરવામાં આવ્યો. તે મુજબ, સ્કૂલોને સલાહ આપવામાં આવી કે પોતાના પરિસરમાં આધાર બનાવવા માટે અને અપડેશન માટે સ્પેશિયલ કેમ્પ લગાવડાવો. આ માટે સ્થાનિક બેંકો, પોસ્ટ ઓફિસ, સ્ટેટ એજ્યુકેશન ઇન્સ્ટિટયૂટ, જિલ્લા એડમિનિસ્ટ્રેશન સાથે કો-ઓર્ડિનેટ કરો.